**Molėtų rajono savivaldybės taryba**

**SPRENDIMAS**

**Dėl SAVIVALDYBĖS TURTO perdavimo pagal panaudos sutartį MOLĖTŲ SOCIALINĖS PARAMOS centrui**

2023 m. gegužės    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, 4 dalimi, Lietuvos Respublikos Vyriausybės 2022 m. gruodžio 3 d. nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“ 2.1 papunkčiu, atsižvelgdama į Molėtų vaikų savarankiško gyvenimo namų direktoriaus 2023 m. balandžio 6 d. įsakymą Nr. V-14 „Dėl savivaldybės turto pripažinimo nereikalingu Molėtų vaikų savarankiško gyvenimo namų funkcijoms vykdyti“, Molėtų socialinės paramos centro 2023 m. balandžio 11 d. raštą Nr. SŽ -402 „Prašymas perduoti patalpas“,

Molėtų rajono savivaldybės taryba n u s p r e n d ž i a:

 Perduoti biudžetinei įstaigai Molėtų socialinės paramos centrui (kodas 188713552) pagal panaudos sutartį 20 (dvidešimties) metų laikotarpiui neatlygintinai naudoti savivaldybės savarankiškųjų funkcijų – socialinių paslaugų teikimo užtikrinimas planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę – įgyvendinimui Molėtų rajono savivaldybei nuosavybės teise priklausantį ir šiuo metu Molėtų vaikų savarankiško gyvenimo namų patikėjimo teise valdomą nekilnojamąjį turtą – 123,66 kv. m ploto patalpas (plane pažymėtas: P-1 5,55 kv. m, P-2 8,33 kv. m, P-4 15,52 kv. m, P-9 79,86 kv. m, P-10 14,40 kv. m) savarankiško gyvenimo namų pastate (inventorinis Nr. 01650074; unikalus Nr. 4400-2107-8000; bendras plotas 1534,87 kv. m), esančiame Molėtų r. sav., Molėtų m., Smilgų g. 4. Patalpų įsigijimo vertė 160146,35 Eur, likutinė vertė 2023 m. gegužės 1 d. 135674,59 Eur.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras